Občina Medvode, Cesta komandanta Staneta 12, 1215 Medvode, na podlagi 57. člena Zakona o javnih uslužbencih (Uradni list RS, št. 63/07 – Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb, 141/22 - ZIKS-1H, 18/23 - ZDU-1O) in 8. člena Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06, 104/10) objavlja interni natečaj za zasedbo uradniškega delovnega mesta

**PODSEKRETAR – POMOČNIK VODJE ODDELKA ZA PODROČJE SPLOŠNIH IN PREMOŽENJSKOPRAVNIH ZADEV**

**(DM 0202)**

Delovno mesto Podsekretar – pomočnik vodje oddelka za področje splošnih in premoženjskopravnih zadev, DM 0202, šifra C027001, je uradniško delovno mesto, sistemizirano v Oddelku za splošne, premoženjskopravne in družbene zadeve. Naloge na delovnem mestu se opravljajo v uradniškem nazivu Podsekretar.

Kandidati – uradniki, ki se bodo prijavili na prosto delovno mesto, morajo imeti sklenjeno delovno razmerje za nedoločen čas s polnim delovnim časom v organih državne uprave, v samoupravnih lokalnih skupnostih in drugih organih, ki so po sporazumu z Vlado RS vstopili v interni trg dela, morajo biti imenovani v uradniški naziv in izpolnjevati naslednje pogoje:

Sedma raven strokovne izobrazbe:

 17001 Specialistično izobraževanje po visokošolski strokovni izobrazbi

 (prejšnje)/specializacija po visokošolski strokovni izobrazbi (prejšnja)

17002 Visokošolsko univerzitetno izobraževanje (prejšnje)/visokošolska

 univerzitetna izobrazba (prejšnja)

17003 Magistrsko izobraževanje (druga bolonjska stopnja)/magistrska izobrazba

 (druga bolonjska stopnja)

Področje: Pravo

* najmanj šest let delovnih izkušenj,
* znanje uradnega jezika,
* opravljeno obvezno usposabljanje za imenovanje v naziv,
* opravljen strokovni izpit iz splošnega upravnega postopka,
* državljanstvo Republike Slovenije,
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Okvirno delovno področje je delo v Oddelku za splošne, premoženjskopravne in družbene zadeve.

Naloge, ki se bodo opravljale na delovnem mestu:

* pomoč pri vodenju notranje organizacijske enote
* nadomeščanje vodje oddelka v času njegove odsotnosti
* neposredna pomoč pri vodenju strokovnih nalog na delu delovnega področja notranje organizacijske enote
* pripravljanje razpisov za prodajo in oddajo stavbnih zemljišč, izvajanje premoženjsko pravnih opravil v zvezi s premoženjem občine
* izdelovanje, priprava in pregled pogodb o pridobivanju in odtujevanju občinskega premoženja pripravljanje odločb o statusu grajenega javnega dobra za posamezne primere, predlaganje zaznamb predkupne pravice v zemljiški knjigi na podlagi zakona in prostorsko izvedbenega načrta v občini
* pripravljanje predlogov o pridobitvi oziroma odtujitvi premičnega premoženja občine
* vodenje projektnih skupin
* samostojno oblikovanje sistemskih rešitev in drugih najzahtevnejših gradiv
* vodenje in sodelovanje v najzahtevnejših projektnih skupinah
* vodenje in odločanje v najzahtevnejših upravnih postopkih na 1. in 2. stopnji
* opravljanje najzahtevnejših nalog na področju splošnih in premoženjsko pravnih zadev
* opravljanje drugih najzahtevnejših nalog z delovnega področja in po odredbi predpostavljenega

Prijava kandidata mora vsebovati naslednje:

1. izjavo o izpolnjevanju pogoja glede zahtevane strokovne izobrazbe, iz katere mora biti razvidna raven izobrazbe, datum (dan, mesec, leto) zaključka izobraževanja ter izobraževalna ustanova, pri kateri je bila izobrazba pridobljena;
2. izjavo o izpolnjevanju pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, na kratko opiše delo, ki ga je opravljal pri tem delodajalcu, ter navede raven zahtevnosti dela (raven zahtevane izobrazbe za opravljanje dela na posameznem delovnem mestu), navede podatek, ali je bilo delo opravljeno na podlagi pogodbe o zaposlitvi, študentskega dela oziroma druge oblike opravljanja dela;
3. izjavo o izpolnjevanju pogoja opravljenega strokovnega izpita iz splošnega upravnega postopka;
4. izjavo o izpolnjevanju pogoja opravljenega usposabljanja za imenovanje v naziv;
5. izjavo, da za namen tega internega natečaja dovoljuje Občini Medvode pridobitev podatkov iz prejšnjih točk tega razpisa iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava na prosto delovno mesto mora biti obvezno pripravljena na obrazcu »Vloga za zaposlitev –, Podsekretar – pomočnik vodje oddelka za področje splošnih in premoženjskopravnih zadev (DM 0202), št. 110-68/2024-1«, ki je obvezna sestavina vloge posameznega kandidata. Potrebno je natančno izpolniti vse rubrike in izjave. Oblike obrazca ni dovoljeno spreminjati, lahko pa se po potrebi razširi. Obrazcu za prijavo je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

V izbirni postopek se v skladu z 9. in 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstijo le popolne in pravočasno prispele prijave kandidatov, ki izpolnjujejo natečajne pogoje.

Strokovna usposobljenost kandidatov se bo presojala na podlagi navedb oziroma v skladu z natečajnimi merili in ustreznimi metodami.

Izbrani kandidat bo delo opravljal na sedežu Občine Medvode, Cesta komandanta Staneta 12, 1215 Medvode. Z izbranim kandidatom bo sklenjeno delovno razmerje za nedoločen čas, s poskusnim delom šest mesecev.

Kandidat vloži prijavo v pisni obliki, ki jo pošlje v zaprti ovojnici z označbo Interni natečaj – Podsekretar – pomočnik vodje oddelka za področje splošnih in premoženjskopravnih zadev DM 0202, na naslov: **Občina Medvode, Cesta komandanta Staneta 12, 1215 Medvode, in sicer v roku 10 dni od objave internega natečaja na spletni strani Portala GOV.SI.** Za pisno obliko prijave se šteje tudi prijava, poslana na **elektronski naslov občine**: **obcina@medvode.si**, s pripisom »Podsekretar – pomočnik vodje oddelka za področje splošnih in premoženjskopravnih zadev – interni natečaj DM 0202**«**, pri čemer veljavnost prijave ni pogojena z elektronskim podpisom.

Obvestilo o končanem natečajnem postopku bo objavljeno na spletni strani občine.

Informacije o izvedbi internega natečaja kandidat dobi na tel. št. 01 361 95 24 (Ankica Jurkić Kožar), o delovnem področju pa na tel. št. 01 361 95 10 (Lidija Štruc).

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.